[{"text_idx": "#000000", "text": "Cyrhaeddodd y newyddion cyffrous yngly\u0302n a\u0302 pha artistiaid fyddai\u2019n cael eu cynnwys ar gynllun Gorwelion y BBC ddydd Llun diwethaf, 21 Mai."}, {"text_idx": "#000006", "text": "Bydd prosiect Gorwelion yn amlwg iawn mewn llawer o\u2019r gwyliau a gynhelir dros yr haf eleni. Y cyntaf ar y rhestr yw\u2019r oedd lansiad y cynllun yng Ngw\u0302yl Ymylol Penwythnos Mwyaf y BBC yn Abertawe dros y penwythnos, ble bu Huw Stephens yn cyflwyno rhai o\u2019r artistiaid yn fyw ar BBC Radio Cymru."}, {"text_idx": "#000008", "text": "Adwaith: Mae\u2019r triawd pync yma o Gaerfyrddin yn cyfansoddi \u201ccaneuon dwyieithog gwych\u201d medd Gorwelion, fel \u2018Fel i Fod\u2019 sef eu sengl ddiweddaraf, sydd erbyn hyn wedi ei ffrydio dros 120,000 o weithiau ar Spotify erbyn hyn."}, {"text_idx": "#000009", "text": "Alffa: Band roc a ro\u0302l o Lanrug sy\u2019n cynnwys dau fachgen yn eu harddegau sy\u2019n cael eu hysbrydoli gan gerddoriaeth y blw\u0302s, a gurodd ym Mrwydr y Bandiau llynedd yn Eisteddfod Genedlaethol Mo\u0302n."}, {"text_idx": "#000013", "text": "CHROMA: Triawd roc arswydus o Bontypridd sy\u2019n cael eu harwain gan Katie Hall, un o\u2019r merched blaen \u201cmwyaf carismataidd sydd wedi\u2019u cynhyrchu yng Nghymru ers tro\u201d. Cafodd y band hwn ei ddewis gan BBC Introducing i berfformio yn Reading a Leeds yr haf diwethaf."}, {"text_idx": "#000014", "text": "Eadyth: Cynhyrchydd electronig Cymraeg ifanc ac unigryw o Ferthyr, ac mae arddulliau trefol, \u2018soul\u2019 ac electro yn dylanwadu ar ei sain modern a grymus."}]